पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के दौरान रिपोर्टिंग कर रहे पत्रकारों एवं कोविड प्रभावित परिवारों पर पुलिस द्वारा एफआईआर करना दुर्भाग्यपूर्ण है। ऐसे पीड़ित पत्रकारों एवं पीड़ित आम लोगों को नि:शुल्क कानूनी मदद शहर के अभिभाषक देंगे। उज्जैन बार एसोसिएशन के पूर्व अध्यक्ष सुरेंद्र चतुर्वेदी, योगेश व्यास, विनय ओझा, अतुल रैना, बार के पूर्व सचिव ओम सारवान, मनीष मनाना, राजकुमार झंवर, आशीष तिवारी, जय गोविंद व्यास ने बताया निजी अस्पताल प्रबंधन, डायरेक्टर्स तथा पुलिस एवं जिला प्रशासन द्वारा कोरोना का इलाज करा रहे मरीजों की रिपोर्टिंग करने वाले पत्रकार बंधुओं तथा कोरोना से पीड़ित परिजनों के विरुद्ध एफआईआर थानों में दर्ज कराई जा रही है।
इसकी तीव्र निंदा करते हुए उन्होंने प्रशासन को आगाह किया है कि पीड़ित परिवारों, समाजसेवी संस्थाओं या पत्रकार बंधुओं के विरुद्ध अगर इस प्रकार की झूठी एवं दुर्भावना से एफआईआर करवाई जाएगी तो ऐसी कार्रवाई का अभिभाषकों की ओर से तीव्र विरोध किया जाएगा। ऐसे सभी लोगों को अदालत के बाहर तथा अदालतों में भी नि:शुल्क मदद दी जाएगी। अभिभाषकों ने रिपोर्टर राजेश रावत एवं खंडेलवाल परिवार पर आरडी गार्डी मेडिकल कॉलेज प्रबंधन द्वारा कराई गई एफआईआर की निंदा की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn